CELEX: 32014D0240
Language: lt
Date: 1397433600000
Title: 2014/240/ES: 2014 m. balandžio 14 d. Tarybos sprendimas dėl Europos bendrijos ir Jungtinių Amerikos Valstijų Vyriausybės susitarimo dėl mokslinio ir technologinio bendradarbiavimo pratęsimo

30.4.2014   
            
            
               LT
            
            
               Europos Sąjungos oficialusis leidinys
            
            
               L 128/43
            
         TARYBOS SPRENDIMAS
   2014 m. balandžio 14 d.
   dėl Europos bendrijos ir Jungtinių Amerikos Valstijų Vyriausybės susitarimo dėl mokslinio ir technologinio bendradarbiavimo pratęsimo
   
      (2014/240/ES)
   
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:
   
               (1)
            
            
               Sprendimu 98/591/EB (1) Taryba patvirtino Europos bendrijos ir Jungtinių Amerikos Valstijų Vyriausybės susitarimo dėl mokslinio ir technologinio bendradarbiavimo (toliau – Susitarimas) sudarymą;
            
         
               (2)
            
            
               Susitarimo 12 straipsnio b punkte numatyta, kad Susitarimas sudaromas pradiniam penkerių metų laikotarpiui ir po to gali būti pratęstas, jei reikia – ir su daliniais pakeitimais, kitiems penkerių metų trukmės laikotarpiams rašytiniu Šalių susitarimu;
            
         
               (3)
            
            
               Tarybos sprendimu 2009/306/EB (2) Susitarimas buvo pratęstas dar penkeriems metams;
            
         
               (4)
            
            
               Susitarimo šalių manymu, greitas Susitarimo pratęsimas atitiktų abiejų Šalių interesus;
            
         
               (5)
            
            
               pratęsto Susitarimo turinys turi būti identiškas Susitarimo, kuris nustojo galioti 2013 m. spalio 14 d., turiniui;
            
         
               (6)
            
            
               todėl Susitarimo pratęsimas turėtų būti patvirtintas Europos Sąjungos vardu,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos bendrijos ir Jungtinių Amerikos Valstijų Vyriausybės mokslinio ir technologinio bendradarbiavimo susitarimo pratęsimas papildomam penkerių metų laikotarpiui.
   2 straipsnis
   Tarybos pirmininkas Sąjungos vardu Jungtinių Amerikos Valstijų Vyriausybei pateikia pranešimą apie tai, kad Sąjunga užbaigė Susitarimo pratęsimui reikalingas savo vidaus procedūras pagal Susitarimo 12 straipsnio b punktą.
   3 straipsnis
   Tarybos pirmininkas Sąjungos vardu pateikia šį pranešimą:
   
      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė ir nuo tos dienos naudojasi visomis Europos bendrijos teisėmis ir perima visas jos pareigas. Todėl nuorodos į „Europos bendriją“ Susitarimo tekste atitinkamai skaitomos kaip nuorodos į „Europos Sąjungą“.“
   
   4 straipsnis
   Šis sprendimas įsigalioja jo priėmimo dieną.
   
      Priimta Liuksemburge 2014 m. balandžiop 14 d.
      
         
            Tarybos vardu
         
         
            Pirmininkas
         
         A. TSAFTARIS
      
   
   
      (1)  1998 m. spalio 13 d. Tarybos sprendimas 98/591/EB dėl Susitarimo dėl mokslinio ir technologinio bendradarbiavimo sudarymo tarp Europos bendrijos ir Jungtinių Amerikos Valstijų Vyriausybės (OL L 284, 1998 10 22, p. 35).
   
      (2)  2009 m. kovo 30 d. Tarybos sprendimas 2009/306/EB dėl Europos bendrijos ir Jungtinių Amerikos Valstijų Vyriausybės susitarimo dėl mokslinio ir technologinio bendradarbiavimo pratęsimo ir dalinio pakeitimo (OL L 90, 2009 4 2, p. 20).